༄༅། །དམ་པའི་ཆོས་མངོན་པ་མཛོད་ཀྱི་དགོངས་འགྲེལ་
གྱི་བསྟན་ཆོས་ཐུབ་བསྟན་ནོར་བུའི་གཏེར་མཛོད
དུས་གསུམ་རྒྱལ་བའི་བཞེད་དོན་ཀུན་གསལ་
ལས་གནས་བཞི་པ་བཞུགས་སོ། །
བྱེད་པོ་མེད་ཀྱང་ལས་འབྲས་རང་རང་གི །འབྲེལ་བ་པདྨའི་ཟེ་བ་ལྟར་གཟིགས་ནས། །སྙིང་
རྗེས་འགྲོ་ལ་སྟོན་པའི་ཐུབ་དབང་གིས། །བྱང་ཆུབ་བར་དུ་འགྲོ་ལ་ཕྱག་སྐྱོངས་ཤིག །ཆོས་ཀུན་མཁྱེན་
ཀྱང་གླེགས་བམ་དུས་ཀུན་བསྣམས། །ཉོན་མོངས་བཅོམ་ཀྱང་མཁྱེན་པའི་རལ་གྲི་འཕྱར། །རྒྱལ་ཀུན་
ཡབ་གཅིག་རྒྱལ་སྲས་ཚུལ་འཛིན་པའི། །མཁྱེན་གཏེར་ཡབ་ཡུམ་བློ་གྲོས་མཆོག་སྩོལ་ཀྱེ། །
གཉིས་པ་སྤང་བྱ་ཀུན་འབྱུང་གཏན་ལ་དབབ་པ་ལ། །ལས་ཀྱི་ཀུན་འབྱུང་དང་ཉོན་མོངས་པའི་
ཀུན་འབྱུང་གཉིས། དང་པོ་ལ། མདོར་བསྟན་པ། རྒྱས་པར་བཤད་པ། རྣམ་གྲངས་ཀྱི་དོན་བསྡུ་བ་
གསུམ། དང་པོ་ནི། ལས་ལས་འཇིག་རྟེན་སྣ་ཚོགས་སྐྱེས། །ཞེས་གསུངས། ཚིག་དོན་དང་མཐའ་
དཔྱད་པ་གཉིས། དང་པོ་ནི། འཇིག་རྟེན་བཟང་ངན་སྣ་ཚོགས་པ་འདི་ཆོས་ཅན། རྒྱུ་མེད་དང་རྒྱུ་མི་
མཐུན་པ་ལས་བྱུང་བ་མ་ཡིན་ཏེ། རང་རང་གི་“རྒྱུ་དེ་ལྟར་འབྱུང་བའི་ཐུན་མོང་དང་ཐུན་མོང་མ་ཡིན་
1 སྦག་ས། རྒྱུ་ཐུན་མོང་དང་།
1

མཛོད་གནས་བཞི་པ།
པའི་ལས་ལ་བརྟེན་ནས་བྱུང་བ་ཡིན་པའི་ཕྱིར།
མཐའ་དཔྱད་པ་ལ་ཁ་ཅིག་ན་རེ།
ན། ཡིད་ལས་སེམས་པ་ཆོས་ཅན། དེར་ཐལ། དེའི་ཕྱིར། དེར་ཐལ། སྒོ་གསུམ་གང་རུང་གི་ལས་ཡིན་
པའི་ཕྱིར། དེར་ཐལ། ཡིད་ཀྱི་ལས་ཡིན་པའི་ཕྱིར། འདོད་མི་ནུས་ཏེ། ཤེས་པ་ཡིན་པའི་ཕྱིར། ཡང་ཁ་
ཅིག་ན་རེ། ལས་ཡིན་ན་བདེ་སྡུག་བར་མ་གསུམ་གང་རུང་མྱོང་འགྱུར་གྱི་ལས་ཡིན་པས་ཁྱབ་ཟེར་
ན། ཟག་མེད་ཀྱི་ལས་ཆོས་ཅན། དེར་ཐལ། དེའི་ཕྱིར། ཁྱབ་པ་ཁས། རྟགས་གྲུབ་སྟེ། ཟག་མེད་ཀྱི་
ཕུང་པོ་ལྔའི་ནང་ན་ལས་ཀྱང་ཡོད་པའི་ཕྱིར། འདོད་ན་ཟག་བཅས་ཀྱི་ལས་ཡིན་པར་ཐལ། རྣམ་སྨིན་
མྱོང་འགྱུར་གྱི་ལས་ཡིན་པའི་ཕྱིར། འདོད་མི་ནུས། ཡང་ཁ་ཅིག་ན་རེ། ཟག་བཅས་ཀྱི་ལས་ཡིན་ན་དེ་
གསུམ་གང་རུང་མྱོང་འགྱུར་གྱི་དེ་ཡིན་པས་ཁྱབ་ཟེར་ན། རྣམ་སྨིན་འབྱིན་མི་ཐུབ་པའི་ལུང་མ་བསྟན་
གྱི་ལས་ཕྲ་རགས་རེ་རེ་ནས་ཆོས་ཅན། དེར་ཐལ། དེའི་ཕྱིར། རྟགས་གྲུབ་སྟེ། ཟག་མེད་མ་ཡིན་པའི་
ལས་ཡིན་པའི་ཕྱིར། འདོད་མི་ནུས་ཏེ། དགེ་བ་ཟག་བཅས་དང་མི་དགེ་བ་གང་རུང་མ་ཡིན་པའི་ཕྱིར།
དེར་ཐལ། ལུང་མ་བསྟན་གྱི་ལས་ཡིན་པའི་ཕྱིར། ཡང་ཁ་ཅིག་ན་རེ། ལུས་ངག་གང་རུང་གི་ལས་
ཡིན་ན་ཟག་བཅས་ཡིན་པས་ཁྱབ་ཟེར་ན། དགྲ་བཅོམ་རྒྱུད་ཀྱི་ལུས་ཀྱི་ལས་སུ་གྱུར་པའི་ཟག་མེད་
ཀྱི་སྡོམ་པ་ཆོས་ཅན། དེར་ཐལ། དེའི་ཕྱིར། དེར་ཐལ། ལུས་ཀྱི་ལས་ཡིན་པའི་ཕྱིར། དེར་ཐལ། དེའི་
རྒྱུད་ཀྱི་ཟག་མེད་ཀྱི་ཕུང་པོར་གྱུར་པའི་ལུས་ཀྱི་ལས་ཡོད་པའི་ཕྱིར། མདོ་ལས། ལུས་ཀྱི་སྡོམ་པ་
ལེགས་པ་སྟེ། །ཞེས་གསུངས་པའི་དོན་ཡོད་པའི་ཕྱིར། དེ་བཞིན་དུ་ངག་ལའང་འདྲ། ཡང་ཁ་ཅིག་ན་
རེ། རྣམ་གསུམ་དྲི་མེད་གཟུགས་གསུངས་དང༌། །འཕེལ་དང་མ་བྱས་ལམ་སོགས་ཕྱིར། །ཞེས་པའི་
སྐབས་འདིར་ལས་ཡིན་ན་གཟུགས་ཅན་ཡིན་པས་ཁྱབ་ཟེར་
སྐབས་ནས་དངོས་སུ་བསྟན་པའི་གཟུགས་ཡིན་ན་རྣམ་རིག་མ་ཡིན་པའི་གཟུགས་ཡིན་པས་ཁྱབ་
ཟེར་ན། ལུས་ཀྱི་རྣམ་པར་རིག་བྱེད་ཀྱི་ལས་ཆོས་ཅན། དེར་ཐལ། དེའི་ཕྱིར། རྣམ་གསུམ་ཞེས་པའི་
དངོས་བསྟན་གྱི་གཟུགས་ཡིན་པའི་ཕྱིར། དེར་ཐལ། དེའི་དངོས་བསྟན་གྱི་བསྟན་ཡོད་ཐོགས་བཅས་
2

སེམས་པ་དང་བསམ་པའི་ལས་ངོས་བཟུང་བ།
ཀྱི་གཟུགས་བསྟན་མེད་ཐོགས་བཅས་ཀྱི་གཟུགས་བསྟན་མེད་ཐོགས་མེད་ཀྱི་གཟུགས་གསུམ་པོ་
གང་རུང་ཡིན་པའི་ཕྱིར།
གཉིས་པ་ལ་བསྟན་བཅོས་ནས་བཤད་པའི་རྣམ་བཞག་དང༌། མདོ་ལས་གསུངས་པའི་ལས་
ཀྱི་རྣམ་གྲངས་གཉིས། དང་པོ་ལ་སྤྱིར་བསྟན་པ་དང༌། རྣམ་རིག་མ་ཡིན་པ་བྱེ་བྲག་ཏུ་བཤད་པ་
གཉིས། དང་པོ་ལ་སེམས་པ་དང་བསམ་པའི་ལས་ངོས་བཟུང་བ་དང༌། རིག་བྱེད་དང་རིག་བྱེད་
མ་ཡིན་པ་ངོས་བཟུང་བ་དེ་དག་ལ་དགེ་སོགས་འཇོག་ཚུལ་གསུམ། དང་པོ་ནི། རྩ་བར། དེ་ནི་
སེམས་པ་དང་དེས་བྱས། །སེམས་པ་ཡིད་ཀྱི་ལས་ཡིན་ཏེ། །དེས་བསྐྱེད་ལུས་དང་ངག་གི་ལས།།
ཞེས་གསུངས། འདི་ལ་ཚིག་དོན་སྤྱི་དོན་མཐའ་དཔྱད་པ་གསུམ། དང་པོ་ནི། ལས་དེ་ནི་ཆོས་ཅན།
གཉིས་སུ་ཡོད་དེ། སེམས་པའི་ལས་དང་བསམ་པའི་ལས་གཉིས་ཡོད་པའི་ཕྱིར། མདོ་ལས། ལས་
ནི་གཉིས་ཏེ། སེམས་པ་དང་བསམ་པའི་ལས་སོ། །ཞེས་སོ། །སེམས་པའི་ལས་ཆོས་ཅན། ཡིད་ཀྱི་
ལས་ཡིན་ཏེ། ཡིད་ཀྱིས་སྒྲུབ་ལ་ལུས་ངག་ཏུ་མ་ཐོན་པའི་ལས་ཡིན་པའི་ཕྱིར། རྩ་བར། སེམས་པ་
ཡིད་ཀྱི་ལས་ཡིན་ཏེ། །ཞེས་སོ། །དེས་བསྐྱེད་པའི་ལས་ཆོས་ཅན། ལུས་ངག་གི་ལས་གཉིས་ཡོད་
དེ། ལུས་ཀྱི་གཙོ་བོར་སྒྲུབ་པའི་ལས་དང་། ངག་གིས་གཙོ་བོར་སྒྲུབ་པའི་ལས་གཉིས་འཇོག་པའི་
ཕྱིར། རྩ་བར། དེས་བསྐྱེད་ལུས་དང་ངག་གི་ལས། །ཞེས་གསུངས།
གཉིས་པ་སྤྱིའི་དོན་ལ་མཚན་ཉིད་དབྱེ་བ་རྣམ་གྲངས་ཁྱད་ཆོས་བཞི། དང་པོ་ནི། སེམས་པ་
གཅིག་གི་ཁྱད་པར་གྱིས་སེམས་ཡུལ་ལ་གཡོ་བར་བྱེད་པའི་རབ་ཏུ་ཕྱེ་བའི་རིགས་ཅན་གྱི་བྱེད་
གཟུགས་དེ། ལས་ཀྱི་ངོ་བོར་བྱེ་སྨྲ་འདོད་དེ། དེས་ལས་གཙོ་བོར་གཟུགས་ལ་འདོད་པའི་ཕྱིར། དེ་
འདྲ་བའི་སེམས་བྱུང་སེམས་པ་དེ་ལས་ཀྱི་མཚན་ཉིད་དུ་མདོ་སྡེ་བས་འདོད་དེ། མདོ་སྡེ་བ་སོགས་
དེ་ལྟར་འདོད་པའི་ཕྱིར།
3

མཛོད་གནས་བཞི་པ།
གཉིས་པ་དེ་ལ། དབྱེ་ན་སེམས་པའི་ལས་དང་བསམ་པའི་ལས་གཉིས་ཡོད། དང་པོ་དང་ཡིད་
ལས་དོན་གཅིག །གཉིས་པ་ལ་ལུས་ངག་གི་ལས་གཉིས་དང་དེ་རེ་རེ་ལ་རྣམ་རིག་དང་རྣམ་རིག་མིན་
པ་གཉིས་གཉིས་ཡོད།
གསུམ་པ་རྣམ་གྲངས་མང་པོ་ཡོད་དེ། འདིར་བཤད་པ་ལྟར་དགེ་མི་དགེ་བཏང་སྙོམས་
གསུམ་དང༌། བསོད་ནམས་དང་བསོད་ནམས་མ་ཡིན་པ་མི་གཡོ་བའི་ལས་གསུམ་དང༌། བདེ་སྡུག་
བཏང་སྙོམས་གསུམ་མྱོང་འགྱུར་གསུམ་དང༌། རྣམ་སྨིན་མྱོང་བར་ངེས་མ་ངེས་གཉིས་དང༌། མྱོང
ངེས་ལ་ཡང་མཐོང་ཆོས་དང་སྐྱེས་ནས་དང་ལན་གྲངས་གཞན་ལ་མྱོང་འགྱུར་གསུམ་དང༌།
ཡོན་
པོ་དང་སྐྱོན་ཅན་དང་སྙིགས་མའི་ལས་གསུམ་དང༌། དཀར་ལ་རྣམ་སྨིན་དཀར་བ་ནག་ལ་རྣམ་སྨིན
ནག་པ་འདྲེས་པའི་ལས་གསུམ་དང༌། དཀར་པོ་དང་ནག་པོ་དང་དེ་གཉིས་ཟད་བྱེད་ཀྱི་ལས་གསུམ་
དང༌། ཡང་ཐུབ་པའི་ལས་གསུམ་དང༌། གཙང་ཕྱེད་ཀྱི་ལས་གསུམ་སོགས་མང་པོ་བཤད་པའི་ཕྱིར།
བཞི་པ་ཁྱད་ཆོས་བཞི་ཡོད་དེ། ལས་ངེས་པ་དང་འཕེལ་ཆེ་བ་དང་མ་བྱས་པ་དང་མི་འཕྲད་པ་
བྱས་པ་ཆུད་མི་ཟ་བ་རྣམས་འདིར་ཡང་འདོད་པའི་ཕྱིར། རིམ་པས་བཤད་པར་བྱེད་དོ། །
མཐའ་དཔྱད་པ་ལ་ཁ་ཅིག་ན་རེ། ལུས་ཀྱི་རྣམ་པར་རིག་བྱེད་ལུས་དབྱིབས་ཁོ་ནར་འདོད་
ཟེར་ན། འོ་ན་ལུས་ཀྱི་རྣམ་རིག་ཏུ་འཇོག་པ་ལ་སེམས་ཀྱི་དབང་གིས་ལུས་དབྱིབས་ལ་ལུས་སྡོད་
ཚུལ་དེ་ལྟར་བྱས་པ་ཅིག་མི་དགོས་པར་ཐལ། ལུས་ཀྱི་དབྱིབས་ཁོ་ན་ལ་ལུས་ཀྱི་རྣམ་པར་རིག་
བྱེད་འཇོག་པའི་ཕྱིར། ཁྱབ་སྟེ། སེམས་ཀྱིས་མ་ཡིན་པར་རྣམ་སྨིན་གྱི་རླུང་ལྟ་བུའི་དབང་གིས་
ལུས་དེ་ལྟར་བསྡད་པའི་དབྱིབས་རྣམ་པར་རིག་བྱེད་ཀྱི་གཟུགས་མ་ཡིན་པའི་ཕྱིར། དེར་ཐལ། སྡོད་
ཚུལ་དེས་དེའི་སེམས་མི་རྟོགས་པའི་ཕྱིར། རང་འགྲེལ་ལས་ཀྱང༌། སེམས་ཀྱི་དབང་གིས་ལུས་དེ་
དང་དེ་ལྟར་གནས་པ་ནི་ལུས་ཀྱི་རྣམ་པར་རིག་བྱེད་ཡིན་ནོ། །ཞེས་གསུངས་པའི་ཕྱིར། ཁྱབ་སྟེ།
སེམས་ཀྱི་དབང་གིས་ཞེས་པས་དེ་ལྟར་བཤད་པའི་ཕྱིར། གང་སྤེལ་ལས། རྣམ་པར་སྨིན་པའི་རླུང་
4

སེམས་པ་དང་བསམ་པའི་ལས་ངོས་བཟུང་བ།
གི་དབང་གིས་ཀྱང་ལུས་ཀྱི་དབྱིབས་དེ་དང་དེ་ལྟར་འགྱུར་པས་སེམས་ཀྱི་དབང་གིས་ཞེས་བྱ་བ་
རྒྱས་པར་སྨོས་སོ། །ཞེས་གསུངས་པའི་ཕྱིར། གཞན་ཡང་ལུས་ཀྱི་རྣམ་པར་རིག་བྱེད་ལུས་སྡོད་
ཚུལ་ལ་འཇོག་ཀྱང་ལུས་ཀྱི་རྣམ་པར་རིག་བྱེད་ཁོ་ན་ལུས་སྡོད་ཚུལ་ལ་མི་འཇོག་པའི་ཁྱད་པར་མི་
འཐད་པར་ཐལ། ལུས་དབྱིབས་ཁོ་ན་ལུས་ཀྱི་རྣམ་པར་རིག་བྱེད་དུ་འཇོག་པའི་ཕྱིར། ཁྱབ་སྟེ། ལུས་
ཀྱི་འགྱུར་བ་ཁོ་ན་ལུས་ཀྱི་རིག་བྱེད་ཀྱི་དབྱིབས་ཡིན་པའི་ཕྱིར། རྩ་བར་འདོད་མི་ནུས་ཏེ། སེམས་
ཀྱི་འགྱུར་བ་ལ་མི་ལྟོས་པར་ཐལ་བའི་སྐྱོན་ཡོད་པའི་ཕྱིར། གང་སྤེལ་ལས། ལུས་ཀྱི་རྣམ་པར་རིག་
བྱེད་དབྱིབས་ཁོ་ན་ཡིན་གྱི་ལུས་ཀྱི་རྣམ་པར་རིག་བྱེད་ཁོ་ན་ནི་དབྱིབས་མ་ཡིན་ཏེ།
དེ་ཉིད་ཀྱི་ཕྱིར་
སེམས་ཀྱི་དབང་གིས་ཞེས་བྱ་བ་བཤད་དེ། ཞེས་གསུངས་པའི་ཕྱིར། ཡང་ཁ་ཅིག །ལུས་ཀྱི་རྣམ་
པར་རིག་བྱེད་ནི་སྡོམ་པའི་སྐབས་སུ་ལུས་ཚང་མའི་དབྱིབས་སུ་བྱས་ནས་གཞན་འགོག་པ་ཡང་
མི་འཐད་པར་ཐལ། འདི་ནི་སེམས་ཀྱི་ཁྱད་པར་གོ་བྱེད་བཞིན་འགྱུར་བའམ་ཐལ་མོ་སྦྱར་བ་ལྟ་བུའི་
ལུས་ཀྱི་སྡོད་ཚུལ་དེ་དང་དེ་ཡང་ལུས་ཀྱི་རྣམ་པར་རིག་བྱེད་ཡིན་པའི་ཕྱིར། ཡང་ཁ་ཅིག་ན་རེ།
དཀར་ནག་ལ་སོགས་བྱེ་བྲག་གིས། །ལས་ནི་རྣམ་པ་བཞི་ཡིན་ནོ། །ཞེས་པའི་སྐབས་ནས་བསྟན་
པའི་ལས་ཡིན་ན་ལས་ཡིན་པས་ཁྱབ་ཟེར་ན། ལོག་ལྟ་ཆོས་ཅན། དེར་ཐལ། དེའི་ཕྱིར། དེར་ཐལ།
དེའི་དངོས་བསྟན་གྱི་ལས་ནག་ལ་རྣམ་སྨིན་ནག་པའི་“ལས་ཡིན་པའི་ཕྱིར། དེར་ཐལ། གཟུགས་
ཀྱི་དགེ་བ་དེ་ལས་དཀར་ལ་རྣམ་སྨིན་དཀར་བ་དང་འདོད་པའི་དགེ་བ་དཀར་ནག་འདྲེས་མའི་ལས་
ཡིན་པའི་ཕྱིར། རྩ་བར་འདོད་མི་ནུས་ཏེ། ལས་ལམ་ཡིན་ལ་ལས་མ་ཡིན་པའི་མུ་ཡིན་པའི་ཕྱིར།
རྩ་བར། བརྣབ་སེམས་ལ་སོགས་ལས་མིན་ཡང༌། །ཞེས་སོ། །ཡང་ཁ་ཅིག །འདོད་པའི་དགེ་བ་དེ་
དཀར་ནག་གཉིས་ཀའི་ལས་ཡིན་ཟེར་བ་མི་འཐད་པར་ཐལ། དཀར་ནག་གཉིས་ཀའི་ལས་ཀྱི་ཡིན་
པ་མེད་པའི་ཕྱིར། ཡང་ཁ་ཅིག །བསམ་གཏན་ལ་ཆགས་བྲལ་བྱེད་པའི་སྒོམ་ལམ་བར་ཆད་མེད་
1 སྦག་ས། ལས་ལམ།
5

མཛོད་གནས་བཞི་པ།
ལམ་དགུ་པ་དེ་དཀར་པོ་ཟད་བྱེད་ཀྱི་ལས་ཡིན་ཟེར་ན་དགྲ་བཅོམ་པའི་རྒྱུད་ཀྱི་དཀར་པོ་དགེ་བའི་
ལས་དེ་དཀར་པོ་ཟད་པའི་ལས་ཡིན་པར་ཐལ། འདོད་པ་དེའི་ཕྱིར། འདོད་མི་ནུས་ཏེ། དཀར་པོའི་
ལས་ཡིན་པའི་ཕྱིར། ཡང་ཁ་ཅིག །གཟུགས་མེད་ཁམས་ན་གཟུགས་ཡོད་པར་ཐལ། དེ་ན་གཟུགས་
རྒྱུད་ལྡན་གྱི་གང་ཟག་ཡོད་པའི་ཕྱིར་ན་མ་ཁྱབ། རྟགས་གྲུབ་སྟེ། དེ་ན་ཟག་མེད་ཀྱི་སྡོམ་པ་རྒྱུད་
ལྡན་གྱི་གང་ཟག་ཡོད་པའི་ཕྱིར། རྩ་བར། འདོད་དང་གཟུགས་སྐྱེས་ལྷ་རྣམས་ལ། །བསམ་གཏན་
སྐྱེས་ཡོད་ཟག་མེད་ནི། །བསམ་གཏན་ཁྱད་པར་འདུ་ཤེས་མེད། །སེམས་ཅན་མ་གཏོགས་གཟུགས་
མེད་ནའང༌། །ཞེས་གསུངས་པའི་ཕྱིར། རྩ་བར་འདོད་མི་ནུས་ཏེ། དེའི་སས་བསྡུས་མེད་པའི་ཕྱིར།
གཞན་དུ་ན་འཕེན་བྱེད་དགེ་མི་དགེ་རྒྱུད་ལྡན་གྱི་ཁམས་གོང་མ་པ་ཡོད་པར་ཐལ་ལོ། །ཡང་ཁ་ཅིག་
ན་རེ། སྒྲ་མི་སྙན་ན་ལུས་ངག་གི་མི་དགེ་བ་བདུན་མངོན་འགྱུར་དུ་ཡོད་པར་ཐལ། རྩ་བར། སྒྲ་མི་
སྙན་ན་གསུམ་ཡོད་དེ། །དེ་ན་བདུན་པ་དངོས་སུ་ཡང༌། །ཞེས་གསུངས་པའི་ཕྱིར་ན་མ་ཁྱབ་སྟེ།
ཡིད་ཀྱི་“གསུམ་ལྡན་པའི་སྒོས་དང་བདུན་པ་ངག་འཁྱལ་ཙམ་མངོན་འགྱུར་ཡོད་པའི་ཕྱིར། ཡང་ཁ་
ཅིག་ན་རེ། མི་དགེ་བའི་ལས་ཡིན་ན་བདག་འབྲས་འབྱིན་ངེས་ཀྱིས་ཁྱབ་པར་ཐལ། རྩ་བར། ཐམས་
ཅད་བདག་པོ་རྒྱུ་མཐུན་དང༌། །རྣམ་སྨིན་འབྲས་བུ་འབྱིན་པར་འདོད། །ཅེས་གསུངས་པའི་ཕྱིར་
ན་མ་ཁྱབ་སྟེ། ངེས་པའི་ལས་ལ་དགོངས་པའི་ཕྱིར། འདི་དག་གིས་ངེས་པའི་ལས་བཤགས་ཀྱང་
མི་འདག་པར་འདོད་དོ། །ཡང་ཁ་ཅིག །དགྲ་བཅོམ་པ་བསད་པའི་ལས་ཡིན་ན་མཚམས་མེད་ཀྱི་
ལས་ཡིན་པས་ཁྱབ་ཟེར་ན་ཤིན་ཏུ་ན་པའི་དགྲ་བཅོམ་པས་ཁོ་བོའི་མགྲིན་པ་སྡོམ་ཞེས་པ་ལ་ཕན་
སེམས་ཀྱིས་བསྡམས་ནས་“ཤི་བ་དེ་ཆོས་ཅན། དེར་ཐལ། དེའི་ཕྱིར། རྟགས་སླ། འདོད་མི་ནུས་ཏེ།
གསོད་སེམས་མེད་པའི་ཕྱིར། དེ་བཞིན་དུ་ཕ་མ་སོགས་ལ་གཏམ་རྒྱུད་སྦྱར། ཡང་ཁ་ཅིག །བསམ་
1 སྦག་ས། གསུམ་པོ་ལྡན་པའི་སྒོ་ནས་དང་།
2 སྦག་ས། བསད་པའི་དེ་ཆོས་ཅན།
6

སེམས་པ་དང་བསམ་པའི་ལས་ངོས་བཟུང་བ།
བཞིན་དུ་དགྲ་བཅོམ་པ་བསད་པའི་ལས་ལ་མཚམས་མེད་ཀྱིས་ཁྱབ་ཟེར་ན། འབྲས་བུ་འོག་མའི་
རྟེན་ལ་འཆི་ངེས་ཀྱི་མཚོན་བསྣུན་པའི་འོག་ཏུ་དགྲ་བཅོམ་ཐོབ་ནས་ཤི་བའི་སྲོག་གཅོད་ཀྱི་ལས་
ཆོས་ཅན། དེར་ཐལ། དེའི་ཕྱིར། རྟགས་གྲུབ་སྟེ། ཆོས་ཅན་དེའི་ཕྱིར། འདོད་མི་ནུས་ཏེ། དེ་ལ་དགྲ་
བཅོམ་པའི་རྟེན་ལ་སྦྱོར་དངོས་གཉིས་ཚང་དགོས་པའི་ཕྱིར། རྩ་བར། བསྣུན་འོག་དགྲ་བཅོམ་པ་ལ་
མིན། །ཞེས་གསུངས་པའི་ཕྱིར། བྱས་པ་ལ་ཁོ་ན་རེ། དེ་ལ་དགེ་སློང་ཡིན་ན་ཕམ་པ་མི་འབྱུང་བར་
ཐལ། དགྲ་བཅོམ་བསད་པའི་མཚམས་མེད་མི་འབྱུང་བའི་ཕྱིར་ན་མ་ཁྱབ། འདོད་མི་ནུས་ཏེ། མདོ་
རྩ་བར། གནས་སྐབས་གཞན་ཐོབ་པ་ནི་གཞན་ཉིད་མ་ཡིན་ནོ། །ཞེས་གསུངས་པའི་ཕྱིར། གཞན་
ཡང་བསམ་བཞིན་དུ་ཕ་མ་དག་བསད་པའི་ལས་ལ་མཚམས་མེད་ཀྱི་ལས་འབྱུང་བས་ཁྱབ་པར་
ཐལ། དམ་བཅའ་འཐད་པའི་ཕྱིར། འདོད་ན། མ་ནིང་གི་རྟེན་ལ་ཕ་མ་བསད་པའི་ལས་དེ་ཆོས་ཅན།
དེར་ཐལ། དེའི་ཕྱིར། འདོད་མི་ནུས་ཏེ། ལས་ཀྱི་རྟེན་དམན་པའི་ཕྱིར། རྩ་བར། མཚམས་མེད་གླིང་
གསུམ་དག་ན་ཡོད། །ཟ་མ་སོགས་ལ་མི་འདོད་དོ། །ཞེས་གསུངས་པའི་ཕྱིར། མ་ནིང་ཟེར་ཚད་
འདི་མིན་ནོ། །ཡང་ཁ་ཅིག །ཕ་མ་གང་རུང་མ་ཡིན་པའི་སྐྱེས་པ་དང་བུད་མེད་བསད་པའི་ལས་
ལ་ཕ་མ་གང་རུང་བསད་པའི་མཚམས་མེད་འབྱུང་བ་མེད་ཟེར་ན། མ་མཚན་འགྱུར་བའི་སྐྱེས་པ་
བསམ་བཞིན་བསད་པའི་ལས་ཆོས་ཅན། ཕ་མ་གང་རུང་བསད་པའི་མཚམས་མེད་མི་འབྱུང་བར་
ཐལ། རྟགས་དེའི་ཕྱིར། འདོད་མི་ནུས་ཏེ། རྩ་བར། མཚན་ནི་གཞན་དུ་གྱུར་ཀྱང་འགྱུར། །ཞེས་
གསུངས་པའི་ཕྱིར། ཡང་ཁ་ཅིག །དེ་བཞིན་གཤེགས་པ་ལ་ངན་སེམས་ཀྱིས་ཁྲག་ཕྱུང་བའི་ལས་
ལ་མཚམས་མེད་ཀྱིས་ཁྱབ་ཟེར་ན། བཀྲོང་འདོད་མེད་པར་བརྡེགས་འདོད་ཙམ་གྱིས་ཁྲག་ཕྱུང་བ་
ཆོས་ཅན། དེར་ཐལ། དེའི་ཕྱིར། འདོད་མི་ནུས་ཏེ། དེ་འདྲ་བའི་མཚམས་མེད་ལ་བཀྲོང་སེམས་
ཀྱིས་ཀུན་ནས་བསླངས་པ་དགོས་པའི་ཕྱིར།
7

མཛོད་གནས་བཞི་པ།
8

རིག་བྱེད་དང་རིག་བྱེད་མ་ཡིན་པ།
གཉིས་པ་ལ་མདོར་བསྟན་པ་དང༌། རྒྱས་པར་བཤད་པ་གཉིས། དང་པོ་ནི། རྩ་བར། དེ་དག་རྣམ་
རིག་རྣམ་རིག་མིན།